stanford-oval/wikipedia huggingface dataset:
ג'וזפה מוריאלי
פעולותיו במלחמת העולם השנייה > התוכנית השנייה להברחת הילדים מהנאצים

מוריאלי ובקארי החליטו להבריח את הילדים לגבול שווייץ ומשם צפונה. בעזרתו של מוריאלי הונפקו תעודות זהות מזויפות לקבוצת הילדים ומדריכיהם, עליהם חתם בעצמו, והוא השיג עבורם תצלומים ואישורים על מנת שייראה הדבר אמין. בכך סיכן מוריאלי את חייו. הצעירים הוברחו ברכבת לגבול שווייץ בערב יום הכיפורים 1943. בזכות התעודות שסיפק להם מוריאלי, הצליחו לעבור את הביקורת של אנשי האס.אס. סכנות נוספות ארבו בדרך לשיירת הילדים בעלי המראה הזר ולמדריכיהם. כך למשל, הילדים, שרובם נולדו ביוגוסלביה, קיבלו שמות איטלקיים, ואף נשאו מסמכים איטלקיים אך בקושי ידעו לדבר מילה באיטלקית. אף על פי כן, הברחתם הצליחה, ולאחר שחצו את הגבול לשווייץ שהתה הקבוצה במשך שנתיים בכפר שווייצרי כפליטים. יוסף איתאי מתאר בספרו- כאשר הגענו לגבול של שווייץ,] תחילה לא נתנו לנו להיכנס. הסברתי לחיילים העומדים על הגבול כי הממשלה יודעת שאנחנו באים ושיש לנו אישורים. הוא מתאר שבמהלך המתח האיום הוא שמע את הילדים מעיפים נשיקות לחיילים שאינם מבינים את פשר השימחה. הובילו אותנו לתחנת הגבול של משטרת שווייץ. שם יוסף מסביר בשנית לקצין כי השגרירות יודעת שהם באים והם קיבלו את הסכמת הממשלה לכניסתם לשווייץ. באותו הלילה העבירו אותם למחנה קרוב והם היו צריכים לחכות ולראות מה יעלה בגורלם. השווייצרים ראו בעין יפה את התארגנותם הפנימית כיוון שהם לא היו מוטרדים והיו פטורים מהדאגה על קבוצת הילדים. יוסף הסביר לסרן שיהיה מוכן כי עומדת להגיע עוד קבוצה של ילדים. יום נוסף של אי ודאות חלף ועבר, בלי ידיעה ובלי בהירות. אחר הצהרים מצווה הסרן שעליהם להתאסף באולם. הם הולכים לשם כדי לשמוע את פסק הדין. הוא מתאר כי הסרן נכנס ומעיף בהם מבט רציני. הוא מספר על מצבה של שווייץ, חוקיה וצרותיה, שיחות וחקירות ועוד. ואז בא המשפט המסכם - ״בהתחשב בכל אלה ובהסתמך על השיחות שנוהלו בימים האחרונים, החליטה הסמכות המרכזית של הברית השווייצרית, שאתם, גבירותיי ורבותיי, תוכלי להישאר על אדמת שווייץ. כולם שמחו והתרגשו, חשו הקלה ומאושרים שניצלו מיידי הגרמנים.
עם תום המלחמה בשנת 1945, עברה הקבוצה לברצלונה, משם הפליגה ארצה באונייה "נון פלוס אולטרה", וחבריה הגיעו לארץ כעולים חוקיים דרך נמל חיפה.
גם לאחר הצלת 120 הילדים היהודים, המשיכו מוריאלי ובקארי בפעולות הצלה לכל מי שנזקק למזון, בגדים, תמיכה כספית ומסמכים מזויפים במהלך המלחמה. למוריאלי נמסר המחסן של הג'וינט בווילה אמה, שם היה גם משרד הסעד של יהדות איטליה למען הפליטים. מוריאלי דאג למחסן יחד עם בקארי. מוריאלי ובקארי סייעו לחיילים איטלקיים שניסו לחזור לבתיהם, לאסירים בריטים שנמלטו ממחנות הכליאה של מודנה וקרפי (אנ'), וליהודים זרים אחרים שהגיעו לנוננטולה מאזורים שונים באיטליה וקיוו למצוא עזרה בווילה אמה.
הכרה והנצחה

בשנת 1964 הכיר יד ושם במוריאלי ובבקארי כחסידי אומות עולם. הם הגיעו לטקס בו נטעו עץ בשדרות חסידי אומות העולם ביד ושם.
בנוסף, הוקם גן המשחקים "נוננטולה" בחיפה, המוקדש לזכרם של בקרי ומוריאלי.
ב-2016 הונצח זכרו של מוריאלי, יחד עם יתר חסידי אומות העולם של נוננטולה, בגן חסידי אומות העולם בקלויסאנו (איט').
הרחוב המוביל לווילה אמה בעיירה נוננטולה נקרא על שמו.
ראו גם

אריגו בקארי
וילה אמה
יוסף איתאי
לקריאה נוספת

Israel Gutman, Bracha Rivlin, Liliana Picciotto. I giusti d'Italia: i non ebrei che salvarono gli ebrei, 1943-1945. Yad Vashem, 2006
יוסף איתאי, ילדי וילה אמה. הוצאת מורשת: ספריית פועלים, 1983.
נלי שלזינגר, נלי - תמונות מחייה של נערה מווילה אמה, עורכת: אמירה (לבקוביץ) רום. יד ושם, 2005
ארכיון יד ושם, תיקי מחלקת חסידי אומות העולם, ג'וזפה מוריאלי.
הערות שוליים

1 2 3 4  תיק חסיד אומות עולם - ג'וזפה מוריאלי, באתר יד ושם (באנגלית)
1 2  יוסף איתאי, 4: נוננטולה, ילדי וילה אמה, ספריית הקיבוץ הארצי, תנועת השומר הצעיר, 1983, עמ' 233. (בעברית)
↑  יצחק טסלר, "ילדי וילה אמה": כשהמלחמה הפכה לטיול נחמד, באתר ynet, 8 באפריל 2013
↑  הנערים היהודיים של וילה אמה בנונאטולה, באתר הארץ, ‏29.01.2007
↑  יוסף איתאי, 4: נוננטולה, ילדי וילה אמה, ספריית הקיבוץ הארצי, תנועת השומר הצעיר, 1983, עמ' 233. (בעברית)
↑  אמירה (לבקוביץ) רום, נלי- תמונות מחייה של נערה מווילה אמה, יד ושם, עמ' 9,10
↑  הצלת היהודים מוילה אמה, באתר יד ושם, ‏09/02/2018
1 2  יד ושם- אריגו בקרי, באתר יד ושם, ‏16/2/2018
1 2  ארכיון חסידי אומות עולם, יד ושם
↑  אורי דרומי, אחרי מות  |  07.10.2011, באתר הארץ, 7 באוקטובר 2011
↑  גולדברג יעקב, זוכרים לדורות- תיעוד ניצולי שואה תושבי רעננה, באתר פרויקט תיעוד סיפורי ניצולי השואה (רעננה), ‏16/2/2018
↑  Giornata dei Giusti di Nonantola
↑  L’Anpi di Sassuolo apre la settimana della Memoria della Shoah con una propria iniziativa
| --- | --- |
בקרת זהויות :  ICCU: RAVV010355  ISNI: 0000 0000 6247 0818  VcBA: 495/224907  VIAF: 89252419   WorldCat (עם VIAF): 89252419
בת' פיניקס

| --- | --- |

פיניקס, דצמבר 2011
 לידה:  24 בנובמבר 1980 (בת 43) אלמירה, ניו יורק, ארצות הברית
 שם במה:  בת' פיניקס פביולס פיירבירד פיירבירד פיניקס
 כינוי:  The Glamazon
 משקל:  68 ק"ג
 גובה:  1.70 מטר
 מקום מגורים:  אשוויל, קרוליינה הצפונית, ארצות הברית
 לאום:  אמריקאי
 קריירה מקצוענית:  מאי 2001 – הווה (כ־23 שנים)
 מאמנים:  רון האצ'טינסון ג'ואי נייט רובין נייטווינג Ohio Valley Wrestling
 היכל התהילה:  2017
 מידע אישי
 בן או בת זוג:  אדם קופלנד (30 באוקטובר 2016–?)  All Knighters (2001–2010) 
 מספר צאצאים:  2 
 
אליזבת' קופלנד (באנגלית: Elizabeth Copeland; שמה לפני הנישואים קוצ'יאנסקי; נולדה ב-24 בנובמבר 1980 באלמירה, ניו יורק) הידועה יותר בשם הבמה שלה, בת' פיניקס, היא מתאבקת אמריקאית, המופיעה בארגון ההיאבקות WWE, בתוכנית הדגל Raw. בתקופת עבודתה ב-WWE, היא פעם אחת אלופת הדיוות, שלוש פעמים אלופת הנשים והאדם הצעיר ביותר שנכנס להיכל התהילה של ה-WWE.
קוצ'יאנסקי ידעה קריירת היאבקות חובבנית מוצלחת בבית הספר התיכון, לפני שהחלה להתאמן בהיאבקות מקצועית. לאחר הופעת הבכורה שלה במאי 2001, היא התאבקה עבור ארגונים עצמאיים רבים. בשנת 2004, היא החלה לעבוד עבור הארגון Ohio Valley Wrestling‏ (OVW) ולאחר מכן חתמה על חוזה פיתוח עם ה-WWE באוקטובר 2005. היא ערכה את הופעת הבכורה שלה במותג Raw במאי 2006, אך שברה את הלסת שלה חודש לאחר מכן. כתוצאה מכך, היא נאלצה לעבור מספר ניתוחים וחזרה אל OVW לאימונים נוספים. היא זכתה פעמיים באליפות הנשים של OVW, אף על פי שהזכייה השנייה שלה לא מוכרת באופן רשמי על ידי OVW.
היא חזרה ל-Raw ביולי 2007 וקיבלה "פוש" (דחיפה) גדול, כששלטה במחלקת הנשים של ה-WWE ביד רמה; משום כך, היא השיגה את הכינוי "הגלמזון". שליטה זו הקנתה לה את הזכייה באליפות הנשים של ה-WWE לאחר שניצחה את קנדיס מישל באירוע ללא רחמים, שנערך בחודש אוקטובר, ובו החזיקה במשך כחצי שנה. לאחר מכן, היא פיתחה מערכת יחסים עם סנטינו מארלה, כששניהם נודעו בשם "גלמארלה". היא זכתה באליפות הנשים בפעם השנייה באוגוסט 2008 והחזיקה בתואר זה עד ינואר 2009. בינואר 2010, באירוע הרויאל ראמבל, היא הפכה לאישה השנייה בהיסטוריה שנכנסה לקרב הרויאל ראמבל של הגברים. הזכייה השלישית בתואר לא איחרה לבוא, בחודש אפריל, אך החזיקה בתואר זה במשך חודש אחד בלבד. באוקטובר 2011, היא זכתה באליפות הדיוות בפעם הראשונה בקריירה שלה, כשבאפריל 2012 היא הפסידה את התואר לניקי בלה.
פיניקס הודיעה על עזיבת הארגון ופרישה מהיאבקות באוקטובר 2012 כדי להתמקד בחיי המשפחה שלה. ב-27 בפברואר 2017, ה-WWE הודיעו על כניסתה להיכל התהילה של ה-WWE. כניסה זו להיכל התהילה בהיותה בת 36 הפכה אותה לאדם הצעיר ביותר שנכנס. בשנת 2018, היא השתתפה ברויאל ראמבל הראשון של הנשים, מה שהפך אותה למתאבקת הראשונה שהשתתפה גם ברויאל ראמבל הגברים וגם ברויאל ראמבל הנשים. לאחר מכן, היא הפכה לפרשנית מטעם ה-WWE.
ב-18 במרץ 2019 בתוכנית Raw, פיניקס חזרה מהפרישה שלה כדי לאחד ביחד עם נטליה את הצמד The Divas of Doom ולנסות לזכות באליפות זוגות הנשים של ה-WWE.
החיים שלפני

כשקוצ'יאנסקי הייתה בת 11, היא זכתה בכרטיסים להקלטות של ארגון ה-World Wrestling Federation. מאז אותה הפעם היא הודתה שהיא התאהבה בענף ההיאבקות המקצועית. היא ציינה את ברט הארט, אואן הארט וטד דיביאסי כמתאבקים האהובים עליה. קוצ'יאנסקי בעלת תואר ראשון ביחסי ציבור. כשהתאבקה בארגון OVW, היא עבדה כמלצרית במסעדה מקומית באלמירה.
קריירת היאבקות חובבנית

קוצ'יאנסקי החלה להתאבק בנבחרת ההיאבקות של בית ספר תיכון באלמירה. היא הייתה המתאבקת הראשונה בהיסטוריה של בית ספר זה. בשנת 1999, היא הפכה לאלופת הנשים בסגנון חופשי של ארגון North-East Wrestling ולאלופת הנשים של ארגון New York State Fair. באותה התקופה, היא גם הייתה חברה בארגון היאבקות אמריקאי בסגנון חופשי בשם USA Wrestling. היעד שלה בחיים היה להיות מתאבקת מקצועית, והיא האמינה שידע קודם בענף יעזור לה להשיג זאת.
השתתפותה במדיה

פיניקס, לצד קנדיס מישל וליילה אל, הופיעו במגזין FLEX של חודש פברואר 2009. פיניקס השתתפה בשבעה משחקי וידאו של WWE. היא ערכה את הופעת הבכורה שלה במשחק ההיאבקות WWE SmackDown vs. Raw 2009 ומאז הופיעה ב-WWE SmackDown vs. Raw 2010,‏ WWE SmackDown vs. Raw 2011,‏ WWE '12,‏ WWE '13,‏ WWE 2K18‏ (DLC) ו-WWE 2K19.
חיים אישיים

בין 2001–2010 הייתה נשואה לג'ואי קרולאן, המוכר בשם הבמה ג'ואי נייט.
לאחר מכן, היא ניהלה מערכת יחסים עם אדם קופלנד, המוכר בשם הבמה אדג'. לזוג שתי בנות: ליריק, שנולדה ב-12 בדצמבר 2013 ורובי, שנולדה ב-31 במאי 2016. הזוג נישא ב-30 באוקטובר 2016.
אליפויות והישגים > היאבקות חובבנית

הישגים בארגון ההיאבקות North-East Wrestling
אליפות הנשים (1999)
הישגים בארגון ההיאבקות New York State Fair
אליפות הנשים (1999)
אליפויות והישגים > היאבקות מקצועית

הישגים בארגון ההיאבקות Far North Wrestling - FNW
אליפות במשקל קל של FNW (פעם אחת)
הישגים בארגון ההיאבקות GLORY Wrestling
אליפות GLORY (פעם אחת)
הישגים בארגון ההיאבקות Ohio Valley Wrestling - OVW
אליפות הנשים של OVW (פעם אחת)
הישגים במגזין ההיאבקות Pro Wrestling Illustrated - PWI
PWI דירג אותה במקום ה-2 מתוך 50 המתאבקות הטובות ביותר לשנת 2008 ו-2012
הישגים בארגון ההיאבקות World Wrestling Entertainment - WWE
אליפות הדיוות (פעם אחת)
אליפות הנשים (3 פעמים)
חברת היכל התהילה (2017)
פרס הסלאמי (פעם אחת)
דיוות השנה (2008)
פיניקס בפרס הסלאמי דיוות השנה 2008 (יד ימין) והיא שלוש פעמים אלופת הנשים של ה-WWE (יד שמאל)
בית חנניה

| --- | --- |
אמת המים הרומית בבית חנניה
מדינה: ישראל ישראל
מחוז: חיפה
מועצה אזורית: חוף הכרמל
גובה ממוצע: ‎10 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
מוצא המייסדים: מזרח אירופה
נתוני אוכלוסייה לפי הלמ"ס לסוף 2022
  - אוכלוסייה: 918 תושבים
    - שינוי בגודל האוכלוסייה: ‎-0.6% בשנה
 מפת מיקום  מפה דינמית   (למפת הכרמל מוגדלת) בית חנניה(למפת הכרמל רגילה) בית חנניה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית חנניה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית חנניה32°31′42″N 34°55′33″E﻿ / ﻿32.5283004512806°N 34.9258856342825°E﻿ / 32.5283004512806; 34.9258856342825  heמפת היישובים של מועצה אזורית חוף הכרמל (in English: Hof HaCarmel Regional Council) באדום - בית חנניה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

בֵּית חֲנַנְיָה הוא מושב באזור חוף הכרמל השוכן בסמוך לכפר ג'סר א-זרקא ומשתייך למועצה האזורית חוף הכרמל. המושב נוסד ביום י"ד תמוז תש"י, 29 ביוני 1950 על ידי חברת פיק"א ועל ידי עולים ממזרח אירופה. המושב קרוי על שמו של ד"ר רוברט גוטליב חנניה, ממנהלי פיק"א בארץ ישראל.
גאוגרפיה

מושב בית חנניה שוכן במחוז חיפה ומשתייך למועצה אזורית חוף הכרמל. כביש 4 נמצא מזרחית למושב ובנימינה מעבר לו, וממערב ודרום-מערב שוכנות ג'סר א-זרקא ואור עקיבא.
החלק הבנוי במושב גובל מצפון באמת המים הרומית ושביל ישראל חולף בצפון המושב. בכניסה אליו שוכן תל מבורך. בחלקו המערבי של המושב זורם נחל עדה הנשפך לנחל התנינים.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  זאב וילנאי, "אנציקלופדיה לידיעת הארץ", הוצאת ידיעות אחרונות, תשט"ז, 1956, כרך א', עמוד 105
↑  עמנואל הראובני, לקסיקון ארץ ישראל, משרד החינוך ומטח, 2010
↑  המייסדים - בית חנניה 1950, באתר תנועת המושבים
| --- | --- |
בקרת זהויות :  NLI: 987007588165305171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
ג'ון מיו

| --- | --- |
אין תמונה חופשית
 לידה:  1928 (בן 96 בערך) 
 מקום לימודים:  אוניברסיטת אדינבורו  יוניברסיטי קולג' לונדון 
 
ג'ון מיו (באנגלית: John mew; נולד ב-1928) הוא אורתודנט בריטי והוגה תאוריית ה"אורתוטרופיה", לפיה ניתן לשנות את צורת הפנים באמצעות יציבה, תרגילים ולעיתים התקנים אורתודנטיים. יישום התאוריה נקרא "Mewing" על שמו, והוא מהווה תרגול של יציבת פֶה בשיטת עשה זאת בעצמך.
קריירה

מיו עסק ברפואת שיניים במשך 40 שנה בסארי ובקנט עד שהמועצה הכללית לרפואת שיניים (GDC) (אנ') שללה את רישיונו ב-2017 בשל אי הגנה על נתוני המטופלים.
מיו החזיק בתפקיד פרופסור אורח דו-שנתי באוניברסיטת ויקטור באבש לרפואה ורוקחות, טימישוארה, רומניה. הוא קיבל חברות לכל החיים באיגוד רופאי השיניים הבריטי בשנת 1999.
בשנת 2010, המועצה הכללית לרפואת שיניים (GDC) נזפה במיו על פרסום פרסומות, בהן נטען כי ה-GCD מדכא בכוונה את התיאוריות שלו. מיו לא חלק על האישום.
בשנת 2013 קיבל מיו פרס באקדמיה האמריקאית לרפואה פיזיולוגית ורפואת שיניים.
תיאוריות > אורתוטרופיה

אורתוטרופיה (מיוונית: Ορθος נכון, ישר; τροπή נטייה, שינוי כיוון) היא השיטה האורתודונטית של מיו, שנטען כי היא מסוגלת להתוות את צמיחת הפנים. השיטות האורתודונטיות של מיו כללו שימוש בהתקנים מרחיבי חך, שינוי תזונת המטופל, ואימוץ של הנחת הלשון בזמן מנוחה במקום הטבעי לה לטענתו - בצמוד לחך במנוחה. מיו הגיע למסקנה כי הלשון מספקת כוח חיצוני המסוגל להרחיב את הלסת העליונה בקרב ילדים ומתבגרים בעת התפתחותם, באמצעות לחץ על תפרי הגולגולת, וכתוצאה מכך ניתן לרפא בהדרגה ליקוי סגר.
מיו מאמין שהאטיולוגיה של ליקוי סגר היא סביבתית בעיקרה, וכי לגנטיקה יש תפקיד זניח בהתפתחות הנכונה של הלסת, זאת בניגוד לתורה המקובלת בזרם המרכזי.
תיאוריות > מיואינג

ג'ון מיו פיתח שיטת אימון יציבת פֶה בשיטת עשה זאת בעצמך, הקרויה על שמו ועל שם בנו מייקל מיו, שהמשיך את פיתוח השיטה. השיטה מבוססת על תאוריית האורתוטרופיה, אך מאפשרת לכל אדם ליישמה בעצמו.
רופאי שיניים, ואף מיו עצמו, ממליצים להיוועץ ולנהל דיון אישי עם רופא שיניים לפני יישום השיטה או כל תרגול קשור אחר.
במסגרת השיטה, המטופל משנה את יציבת פיו במנוחה: שפתיים חתומות, שיניים סגורות בעדינות, והלשון צמודה לחך (בייחוד לחך הרך). השיטה שמה דגש גם על היבטים תפקודיים, כגון נשימה מהאף, בכדי לאפשר למטופל לסגור את פיו ללא קושי וכן בליעה באמצעות הלשון. לטענת מיו, השיטה מסוגלת להביא להרחבת החך ולשיפור בפן האסתטי, כמו להרמת עצמות הלחיים, אך גם ליתרונות בריאותיים כמו שיפור היציבה, ואף מניעת או הקלת נחירות ודום נשימה בשינה.
הערות שוליים

↑  "John Mew". 500race.org.
1 2 3 4 5 6  Brennan, William, How Two British Orthodontists Became Celebrities to Incels, The New York Times, ‏20 באוגוסט 2020
↑  "GDC reprimands 81-year-old dentist over 'whistleblowing' advert". Dentistry.co.uk (באנגלית אמריקאית). 31 במרץ 2010. נבדק ב-22 באוגוסט 2019. {{cite web}}:  (עזרה)
↑  Huntley, P. N. (באוגוסט 2014). "Orthotropics: Will we never be free?". British Dental Journal (באנגלית). 217 (4): 160. doi:10.1038/sj.bdj.2014.707. ISSN 1476-5373. PMID 25146779free {{cite journal}}:  (עזרה)תחזוקה - ציטוט: postscript (link)
↑  "Development | Mewing?". sensationsolutions.com. נבדק ב-4 במרץ 2020. {{cite web}}:  (עזרה)
↑  "Dr Rachel Ho | What Is Mewing?". drrachelho.com. נבדק ב-22 באוגוסט 2019. {{cite web}}:  (עזרה)
↑  Mew, John; Mew, Michael (2015). "Canine impaction: how effective is early prevention? An audit of treated cases" (PDF). Stomatology Edu Journal. 2 (2): 114–119.
↑  "GDC reprimands 81-year-old dentist over 'whistleblowing' advert". dentistry.co.uk. 31 במרץ 2010. {{cite web}}:  (עזרה)
↑  "John Mew, Inventor of Biobloc, Receives Award at AAPMD Conference in Oakland". American Academy of Physiological Medicine and Dentistry.
↑  Brennan, William (20 באוגוסט 2020). "How Two British Orthodontists Became Celebrities to Incels". The New York Times. נבדק ב-20 באוגוסט 2020. {{cite news}}:  (עזרה)
↑  McClinton, Dream (21 במרץ 2019). "Mewing: what is the YouTube craze that claims to reshape your face?". The Guardian (באנגלית בריטית). ISSN 0261-3077. נבדק ב-22 באוגוסט 2019. {{cite news}}:  (עזרה)
↑  Orthotropics channel - John Mew, Comparing Facial Changes, Youtube, ‏8 במרץ 2019 (באנגלית)
↑  מייקל מיו, How and WHY to Keep Your Lips Sealed at Night, Youtube, ‏8 בפברואר 2019
↑  מייקל מיו, How Can Your Lips, Cheeks and Tongue Straighten Your Teeth By Dr Mike Mew, Youtube, ‏16 במרץ 2017
↑  מייקל מיו, How to improve cheek bones
↑  Why the Position of Jaw Influences Head, Neck & Body Posture by Dr Mike Mew
↑  ג'ון מיו, Orthotropics Treatment of Sleeping Disorder (Snoring) by Prof John Mew, Youtube
↑  ג'ון מיו, Causes and Treatment of Obstructive Sleep Apnoea by Prof John Mew, Youtube
| --- | --- |
בקרת זהויות :  LCCN: n88146221  VIAF: 38468795   WorldCat (עם VIAF): 38468795
ג'וש כהן

ג'ושוע "ג'וש" כהן (באנגלית: Joshua "Josh" Cohen; נולד ב-18 באוגוסט 1992) הוא כדורגלן אמריקאי-ישראלי המשחק בעמדת השוער בקבוצת אטלנטה יונייטד מליגת ה-MLS.
קריירה

כהן שיחק בליגת הקולג'ים של ארצות הברית (NCAA) בקבוצת הכדורגל של אוניברסיטת קליפורניה בסן דייגו בשנים 2010–2013, ובמדיה שיחק 51 משחקי ליגה. בעונת 2012 היה השוער בעל אחוז הספיגות הנמוך ביותר ואחוז ההצלות הגבוה ביותר.
ב-25 בינואר 2014 זומן לשבוע מבחן בקבוצת הכדורגל פילדלפיה יוניון, אך הקבוצה החליטה לוותר עליו.
לאחר הקולג' הופיע 11 הופעות בבורלינגהאם מליגת USL השנייה, ורשם אחוז ספיגות נמוך של 0.6 ספיגות למשחק.
ב-10 באוגוסט 2015 חתם באורנג'קאונטי בלוז, ושיחק במדיה בעונות 2015 ו-2016.
ב-2018 עבר לשחק במדי סקרמנטו, וזכה במקום השני בתואר "השוער המצטיין של העונה".
ב-19 ביולי 2019 סיכם לשנתיים במכבי חיפה, שלא הייתה צריכה לשלם דמי העברה, וב-22 ביולי חתם באופן רשמי על חוזה של 120 אלף דולר לעונה. ב-21 בספטמבר 2019 ערך את הופעת הבכורה שלו בקבוצה בהפסד הליגה 0–1 למכבי תל אביב, לאחר שהחליף את השוער הראשון של הקבוצה, גיא חיימוב, שנפצע. במחזורים הבאים שב חיימוב לשער הקבוצה, אך עד מהרה תפס כהן את מקומו בהרכב והפך לשוער הראשון של הקבוצה. ב-31 באוגוסט 2020 האריך את חוזהו במועדון בשנתיים נוספות, עד 2022.
בסיום עונת 2020/2021 זכה בתואר "שחקן העונה בליגת העל" לעונה זו מטעם מנהלת הליגות לכדורגל. באותה עונה זכתה מכבי חיפה באליפות, כאשר כהן ספג את מספר השערים הנמוך בליגה (21 מתוך 29 השערים שספגה הקבוצה), עצר ארבעה פנדלים ואף בישל שער אחד. בסוף עונת 2022/2023, עם סיום חוזהו, עזב את מכבי חיפה לאחר ארבע עונות במועדון.
ב-14 בדצמבר 2023 חתם לשנתיים באטלנטה יונייטד מליגת ה־MLS.
חיים אישיים

כהן נולד במאונטיין ויו, קליפורניה, ארצות הברית, והוא יהודי. לו תואר ראשון בביו-הנדסה ובמדעי המחשב.
ב-27 בדצמבר 2019 קיבל מעמד של תושב ארעי בישראל. ב-20 בפברואר 2021 קיבל אזרחות ישראלית, עם מעמד של עולה חדש.
ב-21 בנובמבר 2022 התחתן עם איימי.
תארים > קבוצתיים

אליפות: 2020/2021, 2021/2022, 2022/2023
אלוף האלופים: 2021
גביע הטוטו: 2021/2022
תארים > אישיים

כדורגלן העונה בישראל: 2020/2021
הערות שוליים

↑  "Josh Cohen Bio - UCSDTritons.com". UCSDTritons.com. נבדק ב-2016-08-03.
↑  Rachel Uda (2014-02-13). "Goalkeeper Cohen Gets MLS Trial". UCSD Guardian. נבדק ב-2016-08-03.
↑  "Goalie Stats". USLPDL.com. אורכב מ-המקור ב-2017-01-26. נבדק ב-2016-08-03.
↑  "Burlingame GK Signs With Orange County". USLPDL.com. 2015-08-10. אורכב מ-המקור ב-2017-01-26. נבדק ב-2016-08-03.
↑  Charlie Corr (2016-03-11). "2016 USL Preview: Orange County Blues FC". USLsoccer.com. נבדק ב-2016-08-03.
↑  "Goalkeeper Josh Cohen Returns to OC Blues FC". OCBluesFC.com. 2016-02-23. אורכב מ-המקור ב-2016-08-13. נבדק ב-2016-08-03.
↑  עדי פנגר, ‏רוצים שוער: סקאוט בשקל מייעץ לקבוצות הליגה, באתר ONE‏, 24 במאי 2019
↑  מוטי פשכצקי, ‏ג'וש כהן סיכם לשנתיים במכבי חיפה, באתר ערוץ הספורט, 19 ביולי 2019
↑  מוטי פשכצקי, ‏ג'וש כהן חתם רשמית לשנתיים, באתר ערוץ הספורט, 22 ביולי 2019
↑  בראש שלה: 0:1 למכבי ת"א על מכבי חיפה בדרך לפסגה, באתר ערוץ הספורט, ‏21 בספטמבר 2019
↑  אור ריטר, ‏"הוא בטירוף": ג'וש כהן הפתעת העונה של חיפה, באתר ערוץ הספורט, 1 בדצמבר 2019
↑  דורון בן דור, ג'וש כהן האריך את חוזהו במכבי חיפה עד 2022, באתר ONE, ‏31 באוגוסט 2020
↑  ‏מנהלת הליגה בחרה: ג'וש כהן שחקן העונה בליגת העל, באתר ספורט1, 29 במאי 2021
↑  ישחק לראשונה ב-MLS: ג'וש כהן חתם באטלנטה יונייטד, באתר וואלה, 14 בדצמבר 2023
↑  עידן ויניצקי, ‏המדען המטורף: על שוער הרכש של מכבי חיפה, באתר ערוץ הספורט, 28 ביולי 2019
1 2  דורון בן דור, ג'וש כהן קיבל אזרחות ישראלית ודרכון, באתר ONE, ‏20 בפברואר 2021
↑  ליאור ליבוביץ' אמיר, ג'וש כהן התחתן בארצות הברית עם בחירת ליבו איימי. השניים נישאו על החוף והיה גם סלואו מרגש..., באתר ONE, ‏21 בנובמבר 2022
ביסמרק (אוניית מערכה, 1939)

| --- | --- |
ביסמרק, 1940
ביסמרק, 1940
 תרשימים שונים של ביסמרק בעת מבצע רייניבונג. מס' 1 הוא מגן האונייה; מס' 2 הוא סמל הטייסת של מטוסי ה"ביסמרק"; מס' 3 הם צלבי קרס שהיו על סיפון האונייה והוסרו לקראת המבצע. במסגרת - מטוסי ים מדגם אראדו Ar 196, שהיו מוצבים על סיפון האונייה
 תיאור כללי
 סוג אונייה:  אוניית מערכה
 צי:  קריגסמרינה קריגסמרינה
 סדרה:  ביסמרק
 ציוני דרך עיקריים
 מספנה:  בלום ווס 
 הוזמנה:  16 בנובמבר 1935
 תחילת הבנייה:  1 ביולי 1936
 הושקה:  14 בפברואר 1939
 תקופת הפעילות:  24 באוגוסט 1940 – 27 במאי 1941 (277 ימים)
 אחריתה:  טובעה ב-27 במאי 1941
 מיקום:  48°10′0″N 16°12′0″W﻿ / ﻿48.16667°N 16.20000°W﻿ / 48.16667; -16.20000
 מלחמות וקרבות:  מלחמת העולם השנייה 
 מידות
 הֶדְחֶק:  סטנדרטי: 41,700 טון, מקסימלי: 50,900 טון
 אורך:  250.5 מטר, 241.55 מטר בקו המים
 רוחב:  36 מטר (בקו המים)
 שוקע:  9.33 מטר, 10.2 מטר בתפוסה מלאה
 נתונים טכניים
 מהירות:  30.8 קשרים
 גודל הצוות:  2,065 (1,962 מלחים, 103 קצינים)
 טווח שיוט:  15,800 ק"מ במהירות 19 קשר
 הנעה:  12 דודי קיטור, המזינים 3 טורבינות בהספק 150,170 כוח סוס
 צורת הנעה:  3 מדחפים בעלי שלושה להבים וקוטר 4.70 מטר
 כמות הדלק:  7,400 מ"ק
 אמצעי לחימה
 שריון:  חגורת שריון (לאורך קו המים) – 145 עד 320 מ"מ   מחיצות פנימיות – 220 מ"מ   שריון סיפון – 50 עד 120 מ"מ   צריחי תותחים – 120 עד 360 מ"מ   גשר – 360 מ"מ
 חימוש:  8 תותחים 15 אינץ' (380 מ"מ), בארבעה צריחים (2 * 4)  12 תותחים 6 אינץ' (150 מ"מ)  16 תותחים 4 אינץ' (105 מ"מ)  16 תותחים 37 מ"מ  12 תותחים 20 מ"מ (בודדים)  72 תותחים 20 מ"מ (בצריחים של ארבעה קנים) 
 מטוסים:  ארבעה מטוסים אמפיביים אראדו Ar 196, עם מעוט
 
מהלכי הקרבות של הביסמרק
גרוס אדמירל אריך רדר, מפקד הצי הגרמני
ביסמרק (גרמנית: Bismarck) הייתה אוניית מערכה גדולה של צי גרמניה הנאצית. היא הייתה אחת מאוניות המלחמה המפורסמות ביותר במלחמת העולם השנייה. יחד עם אוניית האחות שלה טירפיץ, הייתה "ביסמרק" אחת מאוניות המערכה המהירות, המשוריינות ובעלות החימוש הכבד ביותר בעולם באותה תקופה, וככזו היוותה איום חמור על השיירות הבריטיות במהלך המערכה באוקיינוס האטלנטי. על אף ש"ביסמרק" הספיקה לבצע משימה אחת בלבד, היא זכתה לפרסום רב, וזאת בשל הקרב במצר דנמרק, שבו הטביעה את סיירת המערכה הבריטית אה"מ הוד, ובעקבות המרדף הדרמטי של הצי המלכותי הבריטי אחריה, מרדף שארך שלושה ימים והסתיים בהטבעתה.
האונייה נקראה על שם אוטו פון ביסמרק, קנצלר פרוסיה ולאחר מכן ראש הממשלה הראשון של האימפריה הגרמנית במחצית השנייה של המאה ה-19. למרות ההגבלות על הדחק ספינות המלחמה לפי אמנת וושינגטון, שהגבילו את הדחק אוניות המלחמה ל-35,000 טונות, התעלמו הגרמנים מהגבלה זו, וההדחק של "ביסמרק" הגיע ל-41,700 טון ללא מטען, ול-50,900 טון עם מטען.